polyglot-tagger/wikipedia-language-snippets-filtered huggingface dataset:
இந்தியா முழுவதிலும், பாகிஸ்தான், இலங்கை, மியான்மரிலும் பரவியிருக்கிறது. நிறங்களின் அடிப்படையில் மூன்று இனங்களாகப் பிரிக்கலாம். நான்காம் இனமொன்று பனிக்காலத்தில் இந்தியாவிற்கு வருகிறது. பொட்டல் காடுகளிலிருந்து 2 கி.மீ உயரம் வரை கூடச் செல்லும். உழப்பட்ட நிலங்களிலும், கால்நடை மேய்கின்ற இடங்களிலும், மலை அடிவாரங்களிலும் இப்பறவை காணப்படுகிறது. வண்டுகளையும் சிறுபூச்சிகளையும் பெருமளவில் உண்ணும். பூச்சிகளைப் பிடிக்கும்போது வாலை ஆட்டிக் கொண்டே இருக்கும். இனப்பெருக்க காலத்தில் ஆண்பறவை வானிலிருந்து நிலத்தை நோக்கி வரும். பிப்ரவரி -அக்டோபர், மார்ச் ஜூன் மாதங்களில் இனப்பெருக்கம் செய்யும். 3 அல்லது 4 முட்டைகளை இடுகிறது. இருபால் பறவைகளும் கூடு கட்டுவதிலும், இளம் பறவைகளைப் பேணுவதிலும் கவனம் செலுத்துகின்றன.
உடல் 15-16.5 செ.மீ அளவும், இறகு 8.5-8.9 செ.மீ அளவும், வால் 6.9 செ.மீ அளவும், கணுக்கால் 2.1 செ.மீ அளவும் கொண்டது. தலையிலும் கழுத்திலும் பழுப்பு கலந்த கறுப்பு வரிகள் உண்டு. வயிற்றுப்புறம் வெண்மையானது. இப்பறவை மலைகளில் வசித்து வருகிறது. காடுகளுக்கு அருகில் மரங்களுக்குக் கீழே கூட்டங் கூட்டமாகப் புல்வெளியில் மேயும். மரங்களுக்குள் ஓடி ஒளிந்து கொள்ளும். இமயமலைப் பகுதிகளில் முட்டையிட்டுக் குஞ்சு பொரிக்கிறது.
நெட்டைக்கால் பறவை என்பது வீட்டுக்குருவி அளவுள்ள கரும்பழுப்பு நிறமுடையது. மார்பு பழுப்புப் பட்டைகளால் ஆனது. அலகு வலிமையற்றதும், வால் நீளமாகவும் இருக்கும். உடல் வெள்ளை இறகுகளால் போர்த்தப்பட்டுள்ளது. இணை இணையாகவும் தனித்தும் வெற்று நிலங்களில் சுற்றித் திரிகிறது. பனிக்காலத்தில் இந்தியாவிற்கு வலசை வருகிறது. ஒவ்வொன்றும் உருவ அமைப்பிலும் பழக்க வழக்கங்களிலும் ஒரே மாதிரியாகக் காணப்படும்.
உடல் 17.8 செ.மீ அளவும், இறகு 7.8 செ.மீ அளவும், வாழ் 5-15 செ.மீ அளவும், கணுக்கால் 2.5 செ.மீ அளவும் உடையன. கீழ்த்தாடை கறுப்பாகவும், நிறப்படலம் ஆழ்ந்த பழுப்பு நிறமாகவும் காணப்படும். கால்களும் பாதங்களும் சதை நிறைந்தவை. மலைகளிலும் புல்வெளியிலும் மேயும். இனப்பெருக்கம் மார்ச்-ஜூன் ஆகும். 3-4 முட்டைகள் இடுகிறது.
உடலமைப்பு 16.5 செ.மீ அளவும், இறகு 7-9 செ.மீ பின்கால் நகம் 7.6 செ.மீ அளவும் உடையது. அலகு கறுப்பு கலந்த பழுப்பு நிறமானது. கால்கள் இறைச்சி நிறம் உடையன. வெளிநாட்டிலிருந்து பனிக்காலத்தில் இந்தியாவிற்கு வலசை வருகிறது. வடமேற்கு இந்தியாவிலும் காஷ்மீரிலும் இனப்பெருக்கம் செய்கிறது.
நீலகிரி, திருவாங்கூர் மலைகளில் பரவியிருக்கிறது. கற்களும், பாறைகளும் நிறைந்த புல்வெளிகளில் நன்கு மேய்கிறது. மார்ச் - மே இனப்பெருக்கக் காலமாகும். முட்டைகள் மஞ்சள் கலந்த பழுப்பு நிறமானவை.
ஜூன் 2013, பல்கலைக்கழக மானிய குழு தொலைதூர கல்வி குழுமத்தைத எடுத்துக் கொண்டது. இந்தியாவில் தொலைதூர கல்வித் திட்டங்களை நிர்வகிக்கும் பொறுப்பை தொலைநோக்கு கல்வி பணியகத்தை நிறுவி அதன் மூலம் செயல்படுத்தியது. யு.ஜி.சி நிறுவனங்களுக்கு நிரல் வாரியாக அங்கீகாரம் பெறும் முன்மொழிவுகளை ஆய்வு செய்ய ஒரு குழுவை அமைத்துள்ளது.
தொலைதூர கல்வி குழுமம் என்ற அமைப்பானது, இந்திரா காந்தி தேசிய திறந்தவெளி பல்கலைக்கழகச் சட்டத்தின் கீழ் புது தில்லியில் உருவாக்கப்பட்டது. இந்த அமைப்பானது, இந்தியாவில் திறந்த பல்கலைக்கழகம் மற்றும் தொலைதூர கல்வி முறை போன்றவற்றை மேம்பாடுத்துவதும், ஒருங்கிணைப்பு செய்வதும் ஆகும். மேலும் அதன் தரநிலைகளை நிர்ணயிக்கும் பொறுப்பும் இதனிடம் உள்ளது.
மேக்ஸ் பிளாங்க் பதக்கம் என்பது கோட்பாட்டு இயற்பியலில் அசாதாரண சாதனைகளுக்காக, உலகின் மிகப்பெரிய இயற்பியலாளர்களின் அமைப்பான செருமனிய இயற்பியல் சங்கத்தினால் வழங்கப்படும் மிக உயர்ந்த விருது ஆகும். இந்தப் பரிசு 1929 முதல் ஆண்டுதோறும், சில விதிவிலக்குகளுடன், பொதுவாக ஒரு நபருக்கு வழங்கப்படுகிறது. வெற்றியாளருக்கு தங்கப் பதக்கம் மற்றும் கையால் எழுதப்பட்ட காகிதத்தோல் வழங்கப்படுகிறது.
1943 இல் பெர்லின் வார்ப்பகம் வெடிகுண்டால் தாக்கப்பட்டதால் தங்கப் பதக்கம் தயாரிக்க முடியவில்லை. செருமானிய இயற்பியல் கழகத்தின் இயக்குநர்கள் குழு, பதக்கங்களை மாற்று உலோகத்தில் தயாரிக்கவும், தங்கப் பதக்கங்களை பின்னர் வழங்கவும் முடிவு செய்தது.
செருமனிய இயற்பியல் கழகத்தின் மிக உயர்ந்த விருது செய்முக இயற்பியலில் சிறந்த முடிவுகளுக்காக வழங்கப்படும் இசுட்டெர்ன்-கெர்லாச் பதக்கம் ஆகும்.
பாரதி சிவாஜி பாரம்பரிய நடனமான மோகினியாட்டத்தின் இந்திய நடனக் கலைஞராவார். மேலும், நடன இயக்குனராகவும் மற்றும் எழுத்தாளராகவும் இருக்கிறார். செயல்திறன், ஆராய்ச்சி மற்றும் பரப்புதல் ஆகியவற்றின் மூலம் கலை வடிவத்தில் இவர் செய்த பங்களிப்புகளுக்கு பெயர் பெற்றவரவார். மோகினியாட்டத்தை ஊக்குவிக்கும் நடன அகாதமியான "சென்டர் ஃபார் மோகினியாட்டம்" என்ற நிறுவனத்தின் நிறுவனரான இவர் மோகினியாட்டக் கலை மற்றும் மோகினியாட்டம் ஆகிய இரண்டு புத்தகங்களின் இணை எழுத்தாளர் ஆவார். இவர் சங்கீத நாடக அகாதமி விருது மற்றும் சாகித்ய கலா பரிசத் சம்மன் ஆகிய விருதுகளைப் பெற்றுள்ளார். இந்திய பாரம்பரிய நடனத்திற்கு இவர் செய்த பங்களிப்பிற்காக 2004ஆம் ஆண்டில் இந்திய அரசு தனது நான்காவது மிக உயர்ந்த குடிமை விருதான பத்மசிறீ கௌரவத்தை இவருக்கு வழங்கியது.
சிவாஜிக்கு 1999-2000 ஆம் ஆண்டில் சங்கீத நாடக அகாதமி விருது வழங்கப்பட்டது. நான்கு ஆண்டுகளுக்குப் பிறகு,இந்தியாவின் நான்காவது மிக உயர்ந்த குடிமை விருதான பத்மசிறீ விருதினை 2004 குடியரசு தினத்தன்று இந்திய அரசு இவருக்கு வழங்கியது .
கணித மாதிரியாக்கம் மற்றும் புள்ளியியல் மதிப்பீடு அல்லது புள்ளியியல் மதிப்பீடு அல்லது மாறுபாடுகளுக்கு இடையேயான தொடர்பை ஆய்வு செய்வதன் மூலம் புறநிலைக் கோட்பாடுகளை சோதிப்பதற்கான ஒரு வழிமுறையை செயல்படுத்துகின்ற உளவியல் ஆராய்ச்சி என அளவுகோலை உளவியல் ஆராய்ச்சி வரையறுக்கப்படுகிறது., பண்புரீதியான உளவியல் ஆராய்ச்சிக்கு முதல் விளக்கம் வேறுபடுகிறது; ஆயினும், அளவு மற்றும் தரமானஆராய்ச்சிக்கு இடையேயான வித்தியாசத்தில் நீண்ட விவாதம் நடந்துள்ளது . இந்த விவாதத்திற்கு முடிவு காணப்படவில்லை என்பதால், வேறுபாடுகள் போதும், தரவு சேகரிப்பதில் இருவரும் பயன்படுத்தப்பட வேண்டிய வழிகளில் அளவு மற்றும் தரம் வாய்ந்த ஆராய்ச்சி மதிப்புமிக்கதாக இருக்கும் என்று வாதிடப்பட்டது.
பரிணாமவியல் ஆய்வுகள் (அல்லது புள்ளியியல் ஆய்வுகளின் கீழ் வருகிறது ஆராய்ச்சி வடிவமைப்புகளில் சோதனை ஆய்வுகள், அரை-சோதனை ஆய்வுகள், முன்,பின் தேர்வு கள், மற்றும் பல ஆகும்.சீரற்றமையாக்கல், மாறிகள் கட்டுப்பாடு, மற்றும் நம்பகமான நடவடிக்கைகள் தொகையில் சிறிய முடிவுகளை தொடர்புபடுத்தப்படுகின்றன .
கருவறையில் தமிழ்த்தாய் நான்கு கைகளுடன் தாமரைப் பீடத்தில் அமர்ந்தவாறு காட்சியளிக்கின்றாள். வல முன் கையில் சுடர் உள்ளது. இடக்கையில் யாழ் உள்ளது. கீழ் வலக்கையில் உருத்திராட்ச மாலையும், கீழ் இடக்கையில் சுவடியும் இடம் பெற்றுள்ளன. சேர, சோழ, பாண்டியர்களான மூவேந்தர்களும் தமிழைப் போற்றி வளர்த்தனர் என்பதை உணர்த்தும் வகையில் அவர்களின் சின்னங்களான வில், புலி, மீன் ஆகியவை தமிழ்த்தாயின் பின்புறம் உள்ள திருவாச்சியில் பொறிக்கப்பட்டுள்ளன. தமிழ்த்தாயின் வலக்கால் கீழே தொங்கியவாறும், இடக்கால் மடித்த நிலையிலும் தமிழன்னை சுகாசனமாக வீற்றிருக்கிறாள். தமிழ்த்தாயின் கால்களைச் சிலம்பும், தண்டையும் அணி செய்கின்றன. "நடராச மூர்த்திக்குப் பிறகு இம்மூர்த்தியே பல்லாற்றானும் கலை, தத்துவம், விஞ்ஞானம் ஆகிய மூன்றின் கருத்துச் செறிவும் உடையது. எங்களைப் போன்ற ஸ்தபதிகளுக்கு இந்த இரு மூர்த்திகளுந்தான் அற்புதப் பொருளாக உள்ளன" என்றும் வைத்தியநாத ஸ்தபதி அவர்கள் வியந்து குறிப்பிடுகிறார்.
தமிழ்த்தாய்க் கோயில் வடக்கு நோக்கியவாறு கம்பன் மணி மண்டபத்தின் வலப்புறம் பசுமையான மரங்களுக்கு நடுவில் அமைந்துள்ளது. மும்முனை நிலத்தில் ஆறு பட்டை, ஆறு நிலை, ஆறு விமானங்கள் கொண்ட கோயிலாக அமைந்து காணப்படுகிறது. தமிழ்த்தாய்க் கோயிலின் பரிவார தெய்வங்களாக, வலப்புறம் உணர்வுகளை ஓங்காரமாக எடுத்துக் கூற ஒலித்தாயும், வடகீழ்க் கோடியில் வள்ளுவரும், தென்கோடியில் இளங்கோவடிகளும், வடமேல்கோடியில் கம்பரும் தனி விமானம் கொண்டு காட்சி தருகின்றனர். தமிழ்த்தாய்க் கோயிலின் நுழைவாயிலின் முன் ஒலித்தாய், வரித்தாய் ஆகியோர் துவார பாலகிகளாக நிறுவப் பெற்றிருக்கின்றனர். கருவறையில் தமிழ்த்தாயின் வலப்புறம் அகத்தியரும், இடப்புறம் தமிழ் மொழிக்கு இலக்கணம் வகுத்த தொல்காப்பியரும் நின்ற நிலையில் விளங்குகின்றனர். விண்ணைமுட்டும் விமானத்தோடும் இலக்கண இலக்கிய பரிவாரத்தோடும் தமிழ் அன்னை இயற்கையில் இளைப்பாறுகிறாள்.
தமிழ்த்தாய்க்குக் கோயில் எழுப்பவேண்டும் என்பது சா. கணேசனின் நெடுநாள் கனவாகும். அவர் கனவை நனவாக்கும் வகையில் தமிழக அரசின் முதல்வர் மு. கருணாநிதி தலைமையில் 1975, ஏப்ரல் 23 அன்று தமிழ்த்தாய்க் கோயிலுக்குக் கால்கோள் விழா நடந்து, பணிகள் தொடங்கப்பெற்றன. இதற்காகத் தமிழக அரசின் சார்பில் ரூபாய் ஐந்து இலட்சம் நிதி ஒதுக்கப்பட்டது. கம்பன் அடிப்பொடி சா. கணேசனும், சிற்ப கலாசாகரம் ம. வைத்தியநாத ஸ்தபதியின் மகனும், மாமல்லபுரம் சிற்பக்கல்லூரியின் முன்னாள் முதல்வருமான வை. கணபதி ஸ்தபதியும் இணைந்து தமிழ்த்தாய்க்கு வடிவம் கொடுத்தனர். கோயிலின் இறுதிக் கட்டப்பணிக்கு தமிழக அரசு மீண்டும் ஐந்து லட்சம் ரூபாய் நிதி ஒதுக்கியது. பிறகு மு. கருணாநிதி அவர்களால் தமிழ்த்தாய்க் கோயில் 1993, ஏப்ரல் 16 அன்று திறக்கப்பட்டு, தொடர்ந்து தமிழ்த்தாய்க்கு வழிபாடு நிகழ்ந்து வருகிறது.
மலர், மாலை, நறும்புகை முதலியவை திருமுற்றத்தில் அதற்கென உள்ள தாம்பாளம் முதலியவற்றிலேயே படைக்கப்பெறும். ஒவ்வொரு மாதமும் முதல் நாள் திருவுருவங்கட்கு எண்ணெய் சார்த்தித் திருநீராட்டுச் செய்யப்பெறும். மூர்த்திகட்குத் திருநீராட்டுச் செய்யும் போது அதற்கென அன்று ஆக்கிய தொன்னை போன்றவற்றாலேயே நீராட்ட வேண்டும். உலோகம், மரம், மண்கலன்கள் போன்றவற்றைப் பயன்படுத்தக்கூடாது. (திருக்குட நீராட்டு விழாப் போன்ற பெருஞ்சாந்திக் காலங்களில் மட்டும் இவ்விதி தளர்த்தப் பெறும்.)
கோயிற் பொது வழிபாடு நிறைவேறியதும் தேங்காய், பழம், மலர் முதலியன நிறைந்த படையல் தாம்பாளத்தை வந்திருக்கும் பெருமக்களில் வயது, அனுபவம் முதலியவற்றால் மூத்த ஒருவருக்கு வழங்கிய பின் யாவர்க்கும் சந்தனம், மலர், சர்க்கரை ஆகியவை அருட்பொருளாய் வழங்கப்பெறும்.
மூர்த்திகட்கு திருக்கலய நீராட்டுவதும், ஆண்டு பன்னிரண்டுக்குமேல் போகாமல் வரையறை செய்துவிட வேண்டும். எண்ணெய், பால், தயிர், இளநீர், பழச்சாறுகள், நறுமணநீர், கங்கை, மந்திரக் கலயநீர், பன்னீர் போன்றவை திருநீராட்டுக் காலத்தில் பயன்படுத்தப்பெறும்.
இங்குள்ள கம்பன் மணிமண்டபத்தில் முன்னாள் தமிழக முதல்வர் கலைஞர் அவர்களால் இராட்சஸ ஆண்டு சித்திரைத் திங்கள் 10-ஆம் நாள்23.04.1975அன்று அடிக்கல் நாட்டப்பட்டு ஸ்ரீமுக ஆண்டு சித்திரைத் திங்கள் 3ஆம் நாளன்று திறந்து வைக்கப்பட்டது.
தமிழ்த்தாய் கோயில் தமிழ்நாடு, சிவகங்கை மாவட்டம், காரைக்குடி கம்பன் மணி மண்டப வளாகத்தின் தென்பால் அமைந்துள்ளது. இக்கோயிலின் கிழக்கே சுமார் ஒரு கி.மீ. தொலைவில் அழகப்பா பல்கலைக்கழகம் உள்ளது. இது உலகின் பழமையான தமிழ்த் தாய் கோவில்.
தமிழ்த்தாய் முதலிய வழிபாட்டுத் திருவுருவங்கட்கு ஆடை, அணி, மாலை முதலியவை அணிதல் கூடாது. ஆனால் மூர்த்திகளை எவ்வகையானும் ஒட்டாமல் அணி செய்யப்படும்.
மத்திய உள்துறை அமைச்சர் பிரணாப் முகர்ஜி, இவருக்கு நாட்டின் சிறந்த திட்டமிடல் அமைச்சர் விருது வழங்கினார். இரண்டு முறை இவர் டெல்லி சட்டமன்றத்தின் சிறந்த உறுப்பினர் விருதும் பெற்றுள்ளார். 1980 ஆம் ஆண்டு தொடங்கி ஜானக் பூரி தொகுதியில் இருந்து சட்டமன்றத்திற்கு தேர்ந்தெடுக்கப்பட்டார். தொடர்ந்து அதே தொகுதியில் இருந்து ஏழு முறை சட்டமன்றத் தேர்தல்களில் வெற்றி பெற்றார், ஆனால் 2014 ஆம் ஆண்டு நடைபெற்ற டெல்லி சட்டமன்றத் தேர்தலில் தோல்வியடைந்தார், அத்தேர்தலில் இவர் ஆம் ஆத்மி கட்சி தலைவர் ராஜேஷ் ரிஷிக்கு எதிராக 25000 வாக்குகள் வித்தியாசத்தில் தோல்வியடைந்தார். பா.ஜ.க.வில் அனைத்து மட்டங்களிலும் அவர் பணிபுரிந்தார்.
1965-ல் ராஜஸ்தான் மாநிலம் ஆல்வர் நகரில் உள்ள ராஜ் ரிஷி கல்லூரி கல்லூரியில் பி.காம் பட்டம் பெற்றார், தொடர்ந்து 1967 ஆம் ஆண்டில் தில்லி பல்கலைக் கழகத்திலிருந்து . பட்டமும் பெற்றார். அரசியலில் நுழைவதற்கு முன்பு இவர் தில்லி பல்கலைக் கழகத்தின் ஷஹீத் பகத் சிங் கல்லூரியில் பேராசிரியராக இருந்தார், ஆனால் அதற்கு முன்பு அவர் ஒரு ஐபிஎஸ் அதிகாரியாக இருந்து, பயிற்சிக்குப் பின் ராஜினாமா செய்தார். இவருக்கு அக்டோபர் 1995 ல் குருசேத்ரா பல்கலைக்கழகத்தில் இருந்து நிதியியல் துறையில் முனைவர் பட்டம் வழங்கப்பட்டது
மார்ச் 2008-ல், மூன்று நாட்கள் மத்திய கமிட்டி கூட்டம் நடைபெற்றபோது, ஆர்.எஸ்.எஸ் தொழிலாளர்கள் தங்கள் கட்சி அலுவலகத்தில் சிபிஎம் கட்சித் தோழர்களுடன் மோதினர். இந்தத் தாக்குதலில் சிபிஎம் ஜக்திஷ் முகீ மற்றும் தில்லி மேயர் ஆர்தி மெகரா ஆகியோர் ஈடுபட்டதாக சிபிஎம் கூறியது. இந்த சம்பவத்தில் ஆர்எஸ்எஸ் பிரிவினர் ஈடுட்டத்தை காவலர்கள் உறுதிப்படுத்தினர்.
ஏப்ரல் 2004ம் ஆண்டு தென் டெல்லி மக்களவைத் தொகுதியின் காங்கிரஸ் கட்சி வேட்பாளர் ஆர்.கே. ஆனந்த்,என்பவர் தேர்தல் ஆணையத்திற்கு ஒரு கடிதம் எழுதினார். அதில் பா.ஜ.க தலைவர் ஜக்திஷ் முகீ, ஒரு பத்திரிகை மாநாட்டில் தன்மீது நடத்தை மற்றும் தனிப்பட்ட முறையில் தாக்குதல்களை நடத்தியதாக விமர்சித்து இருந்தார்.
இவர் 1942 இல் தற்போது பாகிஸ்தான் நாட்டில் அமைந்துள்ள அன்றைய பிரிட்டிஷ் இந்தியாவின் பஞ்சாப் மாகாணத்தின் தேஜா காஜி கான் என்ற இடத்தில் ஒரு பஞ்சாபிய இந்து குடும்பத்தில் பிறந்தார். இந்தியப் பிரிவினைக்குப் பிறகு இவர் 4 வயதில் தன் குடும்பத்துடன் இந்தியாவில் உள்ள சோனாவிற்கு இடம்பெயர்ந்தார்.
ஜகதிஷ் முகீ என்பவர் அசாம் மாநில ஆளுநரும் பாரதிய ஜனதா கட்சியின் உறுப்பினரும் ஆவார். இவர் அந்தமான் மற்றும் நிகோபர் ஒன்றியப் பகுதியின் ஆளுநராகவும் டெல்லி அரசின் நிதி, திட்டமிடல், மசோதா மற்றும் வரிவிதிப்பு மற்றும் உயர் கல்வி அமைச்சராகவும் பதவி வகித்துள்ளார்.
அரியானாவின் மக்களவை மற்றும் சட்டமன்றத் தேர்தல்களில் அவரது செயல்திறன் பாராட்டப்பட்டது. அதன்மூலம் அரியானாவில் பாஜக முதலமைச்சர் ஒருவர் முதன்முறையாக எந்தக் கட்சியின் ஆதரவுமின்றி தனிப்பெரும்பான்மையுடன் பதவியேற்றார்.
இவர் அந்தமான் மற்றும் நிகோபார் ஒன்றியப் பகுதியின் துணைநிலை ஆளுநராக ஆகஸ்டு 2016ஆம் ஆண்டு நியமிக்கப்பட்டார். பிறகு செப்டம்பர் 2017ஆம் ஆண்டு அசாம் மாநில ஆளுநராக நியமிக்கப்பட்டார்.
நீலகிரி மலையின் காரணமாக இந்தத் தொடர் வண்டி இப்பெயர் பெற்றது.இந்த மலைத்தொடர் வண்டியை, முக்கியமாக ஊட்டி, குன்னூர் மற்றும் கோத்தகிரி மற்றும் மேட்டுப்பாளையம் ஆகிய இடங்களுக்கு பயணிக்க முதன்மை நோக்கமாக திட்டமிடப்பட்டுள்ளது. நீலகிரி மலை தொடர்வண்டிப் போக்குவரத்து மூலம் இது நீலகிரி பயணிகள் வண்டிக்கு இணைக்கப்படுகிறது. இதன் மூலம் பயணிகள் உதகமண்டலம் செல்ல இயலும்.
நீலகிரி மாவட்ட மக்களை முதன்மைப் பயணிகளாகக் கொண்டு இந்த வண்டி இயக்கப்பட்டாலும் அந்த மாவட்டத்திற்கு இந்த வண்டி செல்லவில்லை. ஊட்டி, குன்னூர், வெலிங்டன், அருவன்காடு, கெட்டி, கோத்தகிரி மற்றும் கூடலூர் ஆகிய இடங்களில் முன்பதிவு செய்ய அலுவலகங்கள் உள்ளன. இதில் கோத்தகிரி மற்றும் கூடலூர் ஆகிய வழித்டஹ்டங்கள் வழியாக இந்த வண்டி செல்லாது.
இந்த தொடருந்துக்கு 1997-98ஆம் ஆண்டு வரையில் இரண்டிலும் வெள்ளைக் கோடுகளுடன் ஜன்னல்களுக்கு மேலேயும், கீழேயும் அடர்ந்த நீல வண்ணப் பெட்டிகளை கொண்டிருந்தது. அந்த சமயத்தில் மற்ற வண்டிகள் அரக்கு வண்ணத்தினைக் கொண்டிருந்தது.
நீலகிரி விரைவுத் தொடருந்து மத்திய சென்னை மற்றும் மேட்டுப்பாளையம் இடையே இயங்கும் விரைவுத் தொடருந்து ஆகும். இது இந்திய இரயில்வே மூலம் இயக்கப்படுகிறது.
கல்தூண்களில் இடம்பெற்றுள்ள 108 பறவைகளை ஒன்று சேர்த்து ஒரு வடிவமைப்பை உருவாக்கினார். திசு நெசவு முறையில் அச்சுக் கலையைப் பயன்படுத்தி அந்த வடிவமைப்பைப் பதித்து ஓர் அழகான விரிப்பைச் செய்தார். கன்னனூர் கோவில்களில் இருந்த வீரன், குட்டிச்சாத்தான், குளிகன் போன்ற வடிவங்களை உள்வாங்கி 108 தையம் உருவங்களை தொகுத்து வடிவமைத்து திரைச் சீலைகளை உருவாக்கினார். தோல் பாவைக் கூத்து இவருக்குப் பிடித்த ஒன்று. தோல் பாவைக் கூத்து பற்றிய ஆழ்ந்த அறிவும் அனுபவமும் உண்டு. திரிபுரா மாநில பழங்குடியினரின் மரபு கலை வடிவங்களை ஆடைகளில் அறிமுகம் செய்தார். புதிய உத்திகளைக் கையாண்டு பீங்கான், மெட்டல் ரிலீப் போன்ற பல வகையான பொருள்களைப் பயன்படுத்தி புடைப்புச் சிற்பங்களைச் செதுக்கி வருகிறார். சகட யாழ், மகர யாழ், காமதேனு எனத் தமிழர்களின் அடையாளங்களை ஓவியங்களாக எழுதியுள்ளார்.
கல்லூரிப் படிப்பு கும்பக்கோணம் அரசு கலைக் கல்லூரியிலும் அதைத் தொடர்ந்து மேல் படிப்பு சென்னையிலும் கற்றார். சந்தானத்தின் இளமைக் காலம் பெரும்பாலும் கோயில்களில் கழிந்தது. கோயில்களில் காணப்படும் சிற்பங்களைக் கண்டு கோடுகளையும், சுவர் ஓவியங்களையும் பார்த்து நகல் எடுத்து தம் ஓவியத் திறமையை வளர்த்துக் கொண்டார். இராசஸ்தானில் பனஸ்தலி வித்யா பீட் பல்கலைக்கழகத்தில் பிரஸ்கோ என்னும் சிறப்பு சுவரோவியக் கலையில் பயிற்சி பெற்றார். அவ்வமயம் இத்தாலி, செய்ப்பூர் அசந்தா வகை ஓவியங்களின் செய்முறையை தேவன்கி சர்மா என்பவரிடம் கற்றுக்கொண்டார். புகழ் பெற்ற சிற்பக் கலைஞர் தனபால் இவர் படிக்கும்போது பொருளியல் சூழலைச் சரி செய்தார். இளம் அகவையில் பள்ளி நாடகத்தில் நடித்தும் உள்ளார்.
வீர சந்தானம் என்பவர் ஓவியர், நடிகர், சமூகச் செயற்பாட்டாளர் எனப் பல பரிமாணங்களைக் கொண்டவர். மொழி, இனம், நாடு பண்பாடு தொடர்பான விதயங்களில் உணர்வுடனும் முனைப்புடனும் இயங்கி வந்தவர். தமிழ் பற்றாளரும் ஓவியருமான வீரசந்தானம், தஞ்சை முள்ளிவாய்க்கால் முற்றம் என்ற ஈழத் தமிழர்களின் நினைவகத்தை தனது ஓவிய திறனால் உருவாக்கித் தந்தவர்.
நெசவாளர் சேவை மையத்தில் பணியில் சேர்ந்தார் சென்னை, பெங்களூரு, காஞ்சிபுரம், திரிபுரா, நாக்பூர், மிசோரம் என இந்திய நாட்டின் பல்வேறு பகுதிகளில் வேலை செய்திருக்கிறார். 25 ஆண்டுகள் அங்கு பணி செய்த பின்னர் விருப்ப ஒய்வு பெற்றார்.
வீரசந்தானம் சென்னையில் மனைவி, இரு மகள்களுடன் வசித்தார். இவரது மனைவின் பெயர் சாந்தி. இவர் 13 சூலை 2017 இல் மூச்சுத்திணறல் காரணமாக மருத்துவமையில் அனுமதிக்கப்பட்டு சிகிச்சை பலனின்றி உயிரிழந்தார்.
முகில்களின் மீது நெருப்பு என்றொரு ஓவியப் புத்தகத்தை வெளியிட்டார். இந்நூல் இராசகிளி பதிப்பகத்தால் வெளியிடப்பட்டது. தமிழில் வெளிவந்த முதல் ஓவிய நூல் என குறிப்பிடப்படுகிறது.
வீர சந்தானம் தஞ்சை மாவட்டம் கும்பகோணம் அருகில் திருநாகேஸ்வரம் உப்பிலியப்பன் கோயில் என்னும் ஊரில் பிறந்தார். தந்தை வீரமுத்து ஒரு கூலித் தொழிலாளி. தாயார் பொன்னம்மாள்.
குராபபோ அல்லது காராபா என்று அழைக்கப்படும் பானம் மரத்தின் "உச்சியில்" ஒரு கிண்ணம் வைத்து சேகரிக்கப்படுகிறது. குராப்பொப்போ விரைவில் சூரிய ஒளி இல் அழிக்கப்படுவதால் அறுவடை ஒரே இரவில் செய்யப்படுகிறது. ஒவ்வொரு நாள் மாலையும் அறுவடை பருவமாக இருக்கிறது. விவசாயி மரத்தின் உச்சியில் ஏணி பயன்படுத்தி ஏறி, அடிக்கடி ஒரு கூர்மையான கத்தி அல்லது கிசல் பயன்படுத்தி , மேற்பரப்பு மேலோட்டத்தை அகற்றி, துளைகள் திறக்க செய்கிறார், மற்றும் ஒரு வாளி கிண்ணத்தில் இருந்து ஒரு குழாய் அல்லது சேனலுக்கு கீழே வைத்து விட்டு வருகிறார். மறுநாள் அதிகாலையில், அவர் ஒவ்வொரு மரத்திலிருந்து பத்து அல்லது அதற்கு மேற்பட்ட லிட்டர் கொண்டிருக்கும் நிரப்பப்பட்ட வாளிகள் திரும்புகிறார்.
அறுவடை செய்யப்பட்ட குவார்ப்போ பின்னர் ஒரு உள்ளூர் பதப்படுத்தும் தொழிற்சாலைக்கு கொண்டு செல்லப்படுகிறது. அங்கு சேகரிக்கப்பட்டு, அல்லது தளத்தில் செயலாக்கப்ப்படுகிறது. செயலாக்கமானது கரிபோவை பல மணிநேரமாக சுத்தப்படுத்துகிறது, இது 90% வரை குறைக்கப்படும் வரை கரிய பழுப்பு நிற சருமத்தில் அந்த பானம் இருக்கும். இது பின்னர் கண்ணாடி ஜாடிகளில் வழக்கமாக அடைக்கப்பட்டு விற்கப்படுகிறது. பாம் சிரப் காலப்போக்கில் மென்மையாக்கப்பட்டு, படிகமாக காட்சியளிக்கும்.
ஒவ்வொரு நாளும் நான்கு முதல் ஐந்து மாதங்கள் அதாவது ஜனவரி முதல் ஜூன் வரையிலான காலத்தில்அறுவடை செய்யப்படுகிறது. ஒரு மரம் சுமார் ஐந்து வருடங்கள் இந்த பானத்தை தருகிறது.
மைல் டி பால்மா ,மைல் டி பாமாமா , பல பாஸ்டரீஸ் ஆகியவை மற்றும் இனிப்புகளுடன் சேர்த்துப் பயன்படுத்தப்படுகிறது. உதாரணமாக கேக்குகள் மற்றும் ஐஸ்கிரீம். தென் கிழக்கு ஆசியாவில், குறிப்பாக மேற்கு வங்கத்தில் பரவலாக இது சமையலில் பயன்படுத்தப்படுகிறது. இங்கு ஜொலா குர், குளிர்காலத்தில் மட்டுமே பெறப்படுகிறது.
பெரும்பாலான குரோர்போ மற்றும் மைல் டி பால்மா ஆகியவவற்றின் உற்பத்தி நகர் பகுதிகளில் செய்யப்படுகிறது. பனை இருந்து சாப் சேகரித்து அதை காய்ச்சி பெறப்படுகிறது. மேப்பிள் சிரப் பை தயாரித்து பயன்படுத்தப்படும் செயல்முறை பல வழிகளில் உள்ளது.
அதன் இனிப்பு ருசியான உணவுக்கு சுவையைக் கூட்டுவதாக இருக்கிறது. இது பரவலாக இனிப்புகள் தயாரிக்க பயன்படும் ஒரு மூலப்பொருளாக பயன்படுத்தப்படுகிறது, அல்லது தயார் செய்த உணவுகளில் சுவைக்கூட்ட உணவின் மீது தூவப்படுகிறது.
பனை மர மருந்து என்பது இனிப்பான உண்ணக்கூடிய ஒரு சத்தான சிரப் ஆகும். இது அதிகமாக கடற்கரை ஓரங்களில் உள்ள பனை மரங்களிலிருந்து கிடைக்கிறது.
பந்த்பிரதான் அல்லது பேஷ்வா - தலைமை அமைச்சர், பேரரசின் பொது நிர்வாகம். மோராபந்த் திரியம்பக் பிங்ளே சிவாஜி நியமித்த முதல் பேஷ்வா ஆவார்.
அமத்யா அல்லது மஜும்தார் - நிதியமைச்சர், பேரரசின் கணக்குகளை நிர்வகித்தல். 1662 இல் நிலோ சோந்தியோ என்பவர் மஜும்தாராக நியமிக்கப்பட்டார். 1674 ஆம் ஆண்டில், முடிசூட்டு விழாவில், மஜும்தார் பதவி அமத்யா என மறுபெயரிடப்பட்டது. இராம்சந்திர பந்த் அமத்யா என்பவர் அமத்யாவாக நியமிக்கப்பட்டார்.
சர்நாவிசு / சச்சீவ் - செயலாளர், அரச கட்டளைகளைத் தயாரித்தல். 1662 இல் அன்னாஜி தத்தோ என்பவர் சர்நாவிசு / சச்சீவ் ஆக நியமிக்கப்பட்டார்.
சார்-இ-நௌபத் அல்லது சேனாபதி - படைத்தளபதி, படைகளை நிர்வகித்தல் மற்றும் பேரரசின் பாதுகாப்பு. நேதாஜி பால்கர் என்பவர் முதல் சேனாபதியாக நியமிக்கப்பட்டார். அந்த சகாப்தத்தில் மிகவும் பிரபலமான சேனாபதியாக அம்பீர்ராவ் மோகித் என்பவர் இருந்தார்.
சுமந்த் / துபீர் - வெளியுறவு மந்திரி, பிற இறையாண்மை கொண்ட உறவுகளை நிர்வகித்தார். முதல் துபீராக சோனோபந்த் விசுவநாதென்பவர் நியமிக்கப்பட்டார்.
நியாதிஷ் - தலைமை நீதிபதி, குடிமை மற்றும் குற்றவியல் விஷயங்களில் நீதியை வழங்குதல். பிரகலாத் நிராஜியின் தந்தை நிராஜி ராவாஜிக்கு நியாதிஷ் அல்லது தலைமை நீதிபதி பதவி வழங்கப்பட்டது.
பண்டிதராவ் - மத குரு, நாட்டின் மத விஷயங்களை நிர்வகித்தல். பண்டிதராவின் கடமைகள் கற்றலை ஊக்குவிப்பதும், சேனாபதி அல்லது சார்-இ-நௌபத் என அழைக்கப்படும் அஷ்ட பிரதான அதிகாரிகளின் நலன்களைக் கவனிப்பதுமாகும். இரகுநாத் பண்டிட் ராவ் என்பவருக்கு முதல் பண்டித ராவ் பதவி வழங்கப்பட்டது.
1674 இல், சிவாஜியின் முடிசூட்டு விழா இன்றைய இந்திய மாநிலமான மகாராட்டிராவில் உள்ள ராய்கட் கோட்டையில் நடைபெற்றது. அந்த சந்தர்ப்பத்தில், சிவாஜி தனது புதிய மாநிலத்தின் நிர்வாகத்திற்கு வழிகாட்ட எட்டு அமைச்சர்களைக் கொண்ட ஒரு குழுவை நிறுவினார். இந்த சபை அஷ்ட பிரதான் என்று அழைக்கப்பட்டது. அமைச்சர்கள் ஒவ்வொருவரும் ஒரு நிர்வாகத் துறையின் பொறுப்பில் வைக்கப்பட்டனர்; எனவே, சபை ஒரு அதிகாரத்துவத்தின் பிறப்பைக் கொண்டிருந்தது.
ஒரு நிர்வாக முறையை முறைப்படுத்துவது பிற நடவடிக்கைகளுடன் கூடிய ஒரு பகுதியாகும். இது ஒரு இறையாண்மை அரசை முறைப்படுத்துவதைக் குறிக்கிறது. இது சிவாஜியின் முடிசூட்டு நிகழ்வின் போது செயல்படுத்தப்பட்டது. அச்சமயத்தில் அவரது அடையாளத்தைத் தாங்கிய நாணயங்கள் வெளியிடப்பட்டன.
அஷ்ட பிரதான் என்பது மராட்டியப் பேரரசில் மந்திரி பிரதிநிதிகளின் குழுவாக இருந்தது. மராத்தா மையப்பகுதியில் நல்லாட்சி நடைமுறைகளை அமல்படுத்தியதோடு, முகலாயப் பேரரசுக்கு எதிரான இராணுவப் போர்களின் வெற்றிக்கும் இந்த சபை பெருமை சேர்த்தது.
அஷ்ட பிரதான் மாநிலத்தின் அனைத்து முதன்மை நிர்வாக செயல்பாடுகளையும் உள்ளடக்கியதாக வடிவமைக்கப்பட்டது. ஒவ்வொரு அமைச்சருக்கும் நிர்வாகத்தில் ஒரு பங்கு பொறுப்பு வழங்கப்பட்டது. அமைச்சர் பதவிகளின் பெயர்கள் சமசுகிருத மொழியிலிருந்து பெறப்பட்டன.
சம்மர்ஹில் பள்ளி என்றழைக்கப்படும் இப்பள்ளி இங்கிலாந்தில் லைஸ்டன் என்ற இடத்தில் உள்ளது. இப்பள்ளி தன்னாட்சி கொண்ட மக்களாட்சியைப் போல் உள்ளது. ஏனெனில் பள்ளி முதல்வரும் ஆசிரியர்களும் அந்த மக்களாட்சியின் மூத்த குடிமக்கள், மாணாக்கர்கள் உண்மையான குடிமக்கள் என்று பள்ளி முழுக்க மக்களாட்சியாகவே நடத்தப்பட்டது. நிர்வாகக் குழுவும், நிதித்துறையும் உடையதாக ஒரு தலைமை அமைச்சரும், தனித்தனிப் பொறுப்புகள் கொண்ட பிற அமைச்சர்களும், மாணவர்கட்குள்ளேயே, மாணவர்களால் தேர்ந்தெடுக்கப்பட்டனர்.
பள்ளியின் அன்றாட வேலைகளை அமைச்சரவையே நிர்வகிக்கிறது. ஒரு மாணவர் தவறு செய்தால், சனிக்கிழமைதோறும் இரவு கூடும் நாடாளுமன்ற கூட்டத்தில் ஓட்டெடுப்புக்கு விடப்பட்டுத் தீர்ப்பு வழங்கப்படும். இப்பள்ளியின் தலைமையாசிரியருக்கு இருக்கும் வாக்குரிமை அப்பள்ளியில் பயிலும் ஐந்து வயது குழந்தைக்கும் இருந்தது.
"ஏதோவொரு பாடத்தில் பட்டங்கள் பெறுவதைக் காட்டிலும் தொலைக்காட்சி பழுது பார்க்கும் வினைஞராக ஆவது எவ்வளவோ மேல்" என்று கூறினார்.
கருவிகளை இயக்குதல், புத்தகங்களைப் படித்தல், இசை, ஓவியம், நாட்டியம், கைத்தொழில்கள் ஆகியவற்றிற்கும் முக்கியத்துவம் கொடுக்கப்பட்டது.
ஏ. எஸ். நீல் என்றறியப்படும் அலெக்சாந்தர் சதர்லண்ட் நீல் ஸ்காட்லாந்தைச் சேர்ந்த கல்வியலாளர், எழுத்தாளர். குழந்தைகளின் மனதிற்கு ஏற்ற வகையில் இதமான சூழலில் அறிவாற்றல் வளர 1921-ம் ஆண்டு சம்மர்ஹில் என்ற இடத்தில் முற்போக்குப் பள்ளியை நிறுவினார். சுமார் 30 ஆண்டுகள் தலைமையாசிரியராகவும் பணியாற்றினார். அவர் எடின்பர்க் பல்கலைக்கழகத்தில் மேற்படிப்பை முடித்தார். நீல் எழுதிய "சம்மர்ஹில்" என்ற நூலின் தாக்கத்தால் அமெரிக்கா போன்ற பல நாடுகளில் "சம்மர் ஹில்" முயற்சி பெரும் கவனத்தை ஈர்த்தது.
ஆணல்ட் சதாசிவம்பிள்ளையின் ஊர் யாழ்ப்பாணத்து மானிப்பாய். இவருக்கு ஆர்னால்ட் என்று மற்றொரு பெயரும் உண்டு. தமிழ் ஆங்கில மொழிகளில் வல்லவர். ‘உதய தாரகை’ என்னும் ஆங்கில - தமிழ்ப்பத்திரிக்கையின் ஆசிரியராகப் பல ஆண்டுகள் இருந்தார். இவர் இயற்றிய நூல்கள் - 1) மெய் வேதசாரம்
வெல்லையந்தாதி என்னும் செய்யுள் நூல்களும், நன்னெறி கதாசங்கரிகம். பாவலர் சரித்திர தீபகம், உலக சரித்திரம், வன சாஸ்திரம் முதலிய வசன நூல்களுமாகும்.
வேத அகராதி நியாயப் பிரமாண விளக்கம் விசுவாசப் பிராமண விளக்கம், இந்து மதத்துக்கும் பாப்பு மதத்துக்கம் இருக்கிற சம்பந்த விளக்கம் தர்ம சாஸ்திரம் முதலிய நூல்களும் எழுதியிருக்கிறார்.
திருநெல்வேலியில் உள்ள மணப்பாறை என்னும் ஊரைச்சேர்ந்தவர் இன்பகவி. எட்டயபுரம் சமஸ்தானத்திலும், தஞ்சை சரபோசி ராசா சமஸ்தானத்திலும் நன்கு மதிக்கப்பட்டவர். கவிகளை இனிமையாகப் பாடும் ஆற்றல் வாய்ந்தவர். இவர் அவ்வப்போது இயற்றிய தனிச்செய்யுள்கள் பல. யாழ்ப்பாணத்தில் கச்சேரி முதலியாராயிருந்த முத்துக்கிருஷ்ணா என்பவர் மேல் ‘குறவஞ்சி நாடகம்’ இயற்றிருக்கிறார். இவர் பணப்பாறையில் 1835ம் ஆண்டு காலமானார்.
திருநெல்வேலியைச் சேர்ந்த நாசரேத்தூரலி பிறந்தவர். தமிழ், ஆங்கிலம், லத்தீன், கிரீக்கு, எபிரேய மொழிகளைக் கற்றவர். ‘பினியன்ஸ் ஹோலிவார்’ என்னும் ஆங்கில நூலைத் ‘திருப்போராடல்’ என்னும் பெயருடன் தமிழில் மொழி பெயர்த்தார். தாவீதரசன் அம்மானை, உதிர மகத்துவம், இரத்தினவாலி, நாடகக் கதை முதலிய நூல்களையும் இயற்றியுள்ளார்.
பிலிப்பு தெ மெல்லோ இலங்கையைச் சேர்ந்த கொழும்பில் கேட்வாசல் முதலியார் சைமன்-தெ-மெல்லோ என்பவரின் புதல்வர். சத்தியத்தின் செயம், மருதப்ப குறவஞ்சி போன்ற நூல்களை இயற்றியுள்ளார். இவர் இயற்றிய 120 செய்யுள்கள் சூடாமணி நிகண்டில் சேர்க்கப்பட், 1859ல் மணிப்பாய் அச்சுக் கூடத்தில் அச்சிடப்பட்டிருக்கின்றன.
கரையிருப்பு என்னும் ஊரில் பிறந்தவர் என்றி ஆல்பிரட் கிருஷ்ணபிள்ளை. மகாவித்துவான் இராமானுச கவிராயரிடம்கல்வி கற்றவர்.சாயர் கல்விச் சாலையிலும் சர்ச் மிஷன் கல்லூரியிலும் தமிழாசிரியராக இருந்தார். சிறந்த கல்விமான். இவர் இயற்றியது ‘இரட்சணிய யாத்திரிகம்’ என்னும் காவிய நூல்.
யாழ்ப்பாணத்தைச் சேர்ந்த தெல்லிப்பழை என்பது இவரது ஊராகும். தமிழ், ஆங்கிலம் என்னும் இரண்டு மொழிகளையும் நன்கு கற்றவர். நியாய சபையிலே துவிபாஷியாகவும், பின்னர் உயர்தர உத்தியோகத்துவராகவும் இருந்தவர். தமிழில் பல தனிக்கவிகளும் ‘பதிவிரதை விலாசம்’ முதலிய நூல்களும் இயற்றியுள்ளார்.
இவரது ஊர் யாழ்ப்பாணத்துச் சங்கவேலி. ஆங்கில தர்க்க விதிகளைத் தமிழிற் பாட்டும் உரையுமாக மொழி பெயர்த்து ‘நியாய இலக்கணம்’ என்னும் பெயருடன் வெளியிட்டிருக்கிறார். தமிழ் வியாகரணம், இலக்கிய சங்கிரகம் முதலான நூல்களையும் அச்சிட்டு வெளியிட்டுள்ளார்.
யாழ்ப்பாணத்தைச் சேர்ந்த அளவெட்டி என்னும் ஊரைச்சார்ந்தவர். தமிழ்மொழியை நன்கு கற்றவர். விரைந்து கவிபாடும் திறமை வாய்ந்தவர். பல தனிக்கவிகளும், ‘அழகர்சாமி மடல்’ ‘திருவாக்குப் புராணம்’ முதலிய நூல்களும் இயற்றியுள்ளார்.